**Projekt 8’er roning i Hadsund Roklub er klar til debut**.

På introduktionsmødet torsdag d. 2. maj meldte der sig nok deltagere til, at vi nu kan sætte den ene 8’er på vandet.

Det er umuligt at ramme en dag alle kan, så det er største fællesnævner som er valgt.
Vi forsøger derfor med torsdag hver 14.dag som en start.

Første gang **torsdag den 23. maj. Vi går på vandet kl. 18.30.**

8'eren er en svær båd - derfor har det været vigtigt, at alle deltagerne har erfaring med outriggerroning - altså at man ikke er helt nybegynder.

Temaet bliver "Teknik-og-puls". Anders Toft og Knud Erik vil stå for instruktionen - og vil selvfølgelig også være med som mandskab.

Deltagerne, som har meldt sig kommer fra Hadsund Roklub og Randers Roklub. Vi håber, at der med tiden også kommer deltagere fra Hobro Roklub og flere fra både Randers og Hadsund.

Styrmand bliver Amalie Hvid og Frederik Holmeriis, begge Hadsund Roklub.

Vi har på mødet aftalt, at der oprettes en messenger-gruppe (er allerede gjort - Axel er Master), som man melder **FRA** på hurtigst muligt, hvis man ikke kan komme den aktuelle aften.

Skulle vi af og til mangle mandskab, har Haris, Rasmus og Malthe (alle ungdomskaproer fra Hadsund) lovet at fylde op, hvis de kan - og er kommet ind fra egen træning.

Er vi for mange, forsøger vi at skifte så alle kommer ud - og så ellers få roet øvrige sammensætninger som kan passe.

* Anders Toft (Hadsund Roklub)
* Lars Malling (Hadsund Roklub)
* Pia Hinrichsen (Randers Roklub)
* Knud Erik Jensen (Hadsund Roklub)
* Axel Fagernæs (Hadsund Roklub)
* Bent Olsen (Hadsund Roklub)
* Helene Hovøre (Randers Roklub)
* Pia Binnerup (Hadsund Roklub).
* Michael K. Nielsen (Hadsund Roklub)
* Mogens Hvid (Hadsund Roklub)
* Ole Lykkegaard Madsen (Randers Roklub)
* Ingelise Christiansen (Hadsund Roklub)

 Lad os få gang i skuden - **vi ses den 23. maj hvor vi går på vandet kl. 18.30**.

Nye interesserede skal tage kontakt til Lars Malling på mail: lars@mallingweb.com, eller sms på: 236 89 335 – med tiden bliver der forhåbentligt tilstrækkelig mange deltagere til to 8’ere og flere rotidspunkter.

Lars Malling og Svend Mørk-Jensen, d. 15. maj -19